لیگوریا

لیگوریا (انگریزی، اطالوی: Liguria) شمالی اٹلی کا ساحلی علاقہ ہے جس کے مغرب میں فرانس، شمال میں اٹلی کا علاقہ پیامونتے اور ایمیلیا رومانیا اور تسکانہ مشرق میں واقع ہیں۔ علاقائي صدر مقام اٹلی کا سابقہ دارالحکومت جینوا ہے۔

علاقہ کو چار صوبوں میں تقسیم کیا گیا ہے، جنکی تفصیل خانہ معلومات میں دی گئی ہے۔

(نوٹ: خانہ معلومات میں دی گئی آبادی سارے صوبہ بشمول تمام کمونے کی آبادی کے ہے، نہ کا صرف شہر کی۔)

اقتصادیات 

پہاڑی علاقہ ہونے کی وجہ سے زراعت محدود ہے، زیادہ تر زرعی پیداوار میں زیتون، پھل اور پھول شامل ہیں۔ زیادہ تر صنعتیں جہازسازی سے وابستہ ہیں، تاہم کیمیائی مادے، سٹیل اور پٹرولیم کی مصنوعات بھی تیار ہوتی ہیں۔ علاقائی آمدنی کا زیادہ تر انحصار جینوا اور امپیریا کی بندرگاہوں اور لاسپیزیا کی بحری فوجی اڈا (naval base) پر ہے۔

طرز آبادی 

انتہائی کم شرح پیدائش اور اسی اور نوے کی دہائی میں اقتصادی ناکامی کے باعث علاقہ کی آبادی میں تقریبا دو لاکھ افراد کی کمی ہوئی۔ لیکن نوے کی دہائی کے آخر میں اقتصادی بحالی اور غیر ملکی مہاجرین کی آمد سے کچھ بہتری ہوئي ہے۔ اطالوی قومی ادارہ شماریات کے 2006ء کے اعدادوشمار کے مطابق علاقہ میں 65,994 غیر ملکی مہاجر رہتے ہیں جو علاقہ کی کل آبادی کا 4.1 فیصد ہیں۔

علاقہ کے آباد ترین شہر جنکی آبادی پچاس ہزار نفوس سے زیادہ ہے درج ذیل ہیں۔

(نوٹ: خانہ معلومات میں دی گئي آبادی شہر کی ہے نہ کہ پورے صوبہ کی، شہر کی آبادی میں زیر انتظام کمونے کی آبادی شامل نہیں ہے۔)

تصاویر

مزید پڑھیے 
 اٹلی کی علاقائی تقسیم

بیرونی روابط 
 لیگورین زبان میں ویکی پیڈیا کا شمارہ
 علاقہ لیگوریا۔ باضابطہ ویب سائٹ
 علاقائی حکومت کی باضابطہ ویب سائٹ
 لیگوریا کا نقشہ
 صوبہ لاسپیزیا۔ اطالوی زبان میں باضابطہ ویب سائٹ

لیگوریا
اطالیہ کے علاقے
Short description is different from Wikidata